Die Griesels van Poespasvlei (Deel 1) - Ns. SKRYWERSHUIS - komedie
Home > Boeke > Die Griesels van Poespasvlei (Deel 1)
Van struggle en suffer kan jy die Griesels niks vertel nie. Myn-blaster Frik blaas alles op; as dit nie die stock car No. 10 is nie, is dit die brug op die N2. Die tweeling sukkel met die eenmaaltafel, Fanny is vreemd omdat sy van die begraafplaas kom en Kees kom van onder die pienk lakens, die dat hy skeeftrek.
Neef Fanie Flopgekom dra ook by as car guard. Al wat hy nog kort is 'n cherry, maar hy het darem 'n video.
Doorsie het 'n geheime tatoe waarmee sy almal op hul tone hou en haar lewensmaat, Letitia, ken van WWE stoei.
Ma-Popsie tel die sterre en stop onderbroeke, al het sy 'n slap nek. Daar is net een hond soos Blackie, die enigste swarte in Poespasvlei.
Tillie wil uit die stof opstaan. Sy kort net 'n naaimasjien en 'n showstopper. Haar baai-en-sel verkoop die beste gerookte hoenders.
Ek moet vir potensiële kopers noem dat ek lanklaas 'n boek so geniet het. Ek is nie 'n literêre kenner nie, maar ek sal my voortande gee om só te kan skryf. Dis kostelik, maar ook met soveel deernis geskryf. Ek kan letterlik die toneel voor my sien afspeel terwyl ek dit lees. Met tye skater ek hardop, en ander kere pik en 'n traantjie weg. Dis werklik puik.
Na ek hierdie komedie verslind het, kon ek nie wag vir die opvolg nie! Nico Schamrel se sin vir humor is in 'n hoër klas as slapstok komedie en DIsney Cartoons. Die verhaal is so eg, bo die gemiddelde, maar EG!
– Ettiene Schoeman, Grey High, PE
Lanklaas so lekker gelag! Uitstekende komedie, fyn gesny en pragtig aanmekaar gestik - net soos Tillie se mode skeppings. Buitengewone karakters, soos Fanie Flopgekom, maak van hierdie komedie 'n reuse sukses.